Diari Oficial de la Generalitat Valenciana


Sumari del DOGV 8466, del 17-01-2019 (2019/48)

RESOLUCIÓ de 19 de desembre de 2018, de la Conselleria d'Hisenda i Model Econòmic, per la qual s'autoritza generar crèdits en el capítol IV, línia T0227, «Pensions assistencials», del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per import de 9.435,66 euros per transferències finalistes del Fons Nacional d'Assistència Social. Expedient número 16.023/18-156.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/48


Data del document
:   19-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de desembre de 2018, de la Conselleria d'Hisenda i Model Econòmic, per la qual s'autoritza generar crèdits en el capítol IV, línia T0227, «Pensions assistencials», del programa 313.50, Inclusió social, de la Vicepresidència i Conselleria d'Igualtat i Polítiques Inclusives, per import de 9.435,66 euros per transferències finalistes del Fons Nacional d'Assistència Social. Expedient número 16.023/18-156. [2019/48]  
  
El pressupost aprovat per a 2018 inclou en l'annex de transferències i subvencions corrents del programa 313.50, Inclusió Social, la línia de transferència T0227, «Pensions assistencials», dotada inicialment amb 220.000 euros per a les prestacions procedents de l'extingit Fons Nacional d'Assistència Social, que es financen íntegrament amb fons finalistes que transfereix el Ministeri d'Ocupació i Seguretat Social. Una vegada abonades les nòmines fins al mes de novembre i prenent en consideració el nombre de beneficiaris a aquesta data, resulta necessari incrementar la dotació de la línia en 9.435,66 euros per a donar cobertura a les necessitats fins a fi d'exercici, mitjançant una generació de crèdits amb càrrec al consegüent increment en la previsió d'ingressos.  
  
A aquest efecte i en virtut del que es disposa en l'article 50.b de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 22/2017, de pressupostos de la Generalitat per a l'exercici 2018, la Conselleria d'Hisenda i Model Econòmic adopta la següent resolució:  
  
Primer  
S'autoritza un augment del pressupost d'ingressos, en l'aplicació 401.08, «Transferències corrents finalistes de l'Administració de l'Estat. Àrea de Treball i Serveis Socials», per import de 9.435,66 euros.  
  
  
Segon  
S'autoritza una generació de crèdits en el pressupost de despeses, aplicació 39.74.32.930.05.0 per import de 9.435,66 euros, per a incrementar la dotació de la línia T0227, que queda modificada tal com es detalla a continuació:  
  
  
Tercer  
Conseqüència de l'import generat, es modifica en la FP3 del programa 313.50 les dades relatives a l'aplicació d'ingrés 401.08, quedant establits en els termes següents:  
Codi Ing. Origen / Destinació del finançament Cap Línia/ projecte Import  
401.08 Àrea de Treball i Serveis Socials 229.435,66  
 Pensions assistencials 4 T0227 229.435,66  
  
  
  
València, 19 de desembre de 2018.- El conseller d'Hisenda i Model Econòmic: Vicent Soler i Marco.